google/wiki40b huggingface dataset:
Aušra Jencienė

Biografija

1976 m. baigė Kauno medicinos institutą, gydytoja.
Šeduvos pirminės sveikatos priežiūros centras, šeimos gydytoja.
Lietuvos krikščionių demokratų partijos, partijos Lietuvos krikščionys demokratai, Tėvynės sąjunga - Lietuvos krikščionys demokratai Radviliškio rajono skyriaus narė.
2007–2011 m. ir nuo 2011 m. Radviliškio rajono savivaldybės tarybos narė.
Daugailių herbas

Aprašas

Mėlyname herbinio skydo lauke sidabrinis raitelis ant sidabrinio žingsniuojančio žirgo su auksiniais krepšiu per petį ir pentinais, trimituojantis dešinėje rankoje laikomu auksiniu pašto ragu.

Istorija

Miestelis anksčiau herbo neturėjo.
Pro Daugailius 1836 m. buvo nutiestas Peterburgo-Varšuvos plentas, įsteigta pašto stotis, pastatyti nakvynės namai. XIX a. antroje pusėje kelionę diližanu pro Daugailius ir apsilankymą juose yra aprašęs Antanas Baranauskas.
Ieškant simbolikos miestelio herbui, nutarta pavaizduoti senovinį paštininką – raitelį su pašto krepšiu ir ragu. Toks simbolis rodo, kad kadaise įkurta pašto stotis, kuri suvaidino svarbų vaidmenį miestelio istorijoje, o komunikacijos priemonės svariai prisidėjo prie krašto augimo.
Daugailių herbą Lietuvos Respublikos Prezidentas patvirtino 2004 m. rugpjūčio 3 d. Etalono autorė – dailininkė Vida Navikienė.
Antanas Briedelis (1913)

Biografija

1943 m. baigė Vytauto Didžiojo universitetą. 1962 m. technikos mokslų kandidatas.
1946–1961 m. Durpių pramonės valdybos prie LTSR Ministrų Tarybos vyr. inžinierius, valdybos viršininko pavaduotojas. 1961–1992 m. Kauno politechnikos instituto (nuo 1990 m. Kauno technologijos universitetas) dėstytojas, 1963–1989 m. – Kompleksinio durpių panaudojimo probleminės laboratorijos mokslinis vadovas, 1965–1989 m. Durpininkystės katedros vedėjas, 1966–1977 m. Mechanikos fakulteto dekanas; nuo 1976 m. profesorius.

Mokslinė veikla

Svarbiausi darbai apie durpynus, durpių gavybą, durpių mašinas, durpių gaminius. 6 išradimų iš grunto mechaninių savybių tyrimo ir durpių hidrolizės autorius.
Javiečiai

Kultūra

Javiečiai tradiciškai verčiasi žemės ūkiu, užima daugelį valstybinių, karinių postų šalyje. Būdinga didelė religinė įvairovė: dauguma javiečių yra musulmonai, tačiau centrinėje Javoje nemaža dalis yra krikščionys (katalikai ir protestantai). Taip pat yra budistų, hinduistų, tradicinio tikėjimo (Kedžaven) išpažinėjų. Dėl tokios religinės įvairovės javiečiai paveikti skirtingų kultūrinių tradicijų. Javiečių kultūros žymūs aspektai – lėlių teatras Wayeng ir javiečių šokiai. Jie yra ir audimo meno batikos pradininkai. Tradicinė muzika atliekama gamelanu.
Iš javiečių yra kilę daug žymių Indonezijos žmonių: Sukarno, Suharto, Raden Saleh, Abdurrahman Wahid ir kt.
Etnografija

Etnografija (gr. ethnos – tauta + graphō – rašau) – tautų, etninių bendrijų materialinės ir dvasinės kultūros faktų rinkimas, aprašymas, kaupimas. Istoriškai pradėtas naudoti apibūdinant literatūrinius kūrinius apie primityvias, kolonizuotas tautas. Dėl to etnografija gali būti laikoma literatūriniu žanru, nebūtinai susijusiu su moksliniu visuomenių pažinimu. Nepaisant to etnografiniai aprašymai buvo etnologijos mokslo pradžia. Dėl to etnografijos sąvoka taip pat dažnai naudojama kaip etnologijos sinonimas.
Etnografija taip pat yra ir vienas iš kokybinių etnologijos metodų, kai tyrinėtojas praleidžia tam tikrą laiką konkrečios kultūros atstovų tarpe ir aprašo visuomenę kaip stebėtojas bei dalyvis. Etnografija yra holistinis metodas, besiremiantis idėja, kad sistemos savybės negali būti suprantamos atsietai viena nuo kitos. Etnografinio metodo esmė yra tame, kad svetima kultūra ir socialinė struktūra bandoma suprasti iš tos pačios kultūros atstovų požiūrio taško. Tokiu būdu gali būti tiriamos ne tik tautos, bet ir smulkesnės, dažnai net multikultūrinės grupės, pvz., tam tikro miesto rajono gyventojai. Etnografiją kaip tinkamą tyrimo metodą pripažįsta keletas akademinių tradicijų, įskaitant konstruktyvizmą ir reliatyvizmą.

Kultūrinė antropologija

Iš etnografinių tyrinėjimų išsivystė kultūrinė antropologija. Pagrindiniai jos tekstai daugiausia yra etnografinio pobūdžio, pvz., Bronislaw Malinowski Argonauts of the Western Pacific, E. E. Evans-Pritchard The Nuer, Margaret Mead Coming of Age in Samoa, Gregory Bateson Naven. Šių laikų kultūrinėje antropologijoje etnografiniai tyrimai taip pat labai vertinami ir vien tik etnologija (komparatyvinė etnografinės informacijos sintezė) retai kada tampa pakankamu pagrindu karjerai šioje srityje.

Etnografija Lietuvoje

Lietuvoje pagal susiformavusią tradiciją etnografija yra mokslinės istorijos pagalbininkės, kraštotyros dalis, kartu su tautosaka tirianti materialųjį ir intelektualųjį tautos kultūros paveldą. Etninė kultūra – tai kaimo, miestelio, miesto ar regiono gyventojų iš kartos į kartą perduodamų kultūros vertybių visuma – su tautos istorija susijusi istorinė atmintis, tradicijų, papročių, tautosakos, muzikos, šokių, kalbos etninio savitumo – tarmių, etninių vietovardžių gerbimas ir išsaugojimas ateities kartoms.
Etnografijos tyrimų objektai yra kraštovaizdis, urbanistikos paveldas, dvarai, sakralinė architektūra, mažoji architektūra, etninė architektūra, statinių puošyba, technikos vertybės, tautinis kostiumas, audinių raštai, vestuviniai sodai, margučių raštai, Užgavėnių kaukės, žemdirbystės padargai, namų apyvokos daiktai, amatininkų darbo įrankiai, muzikos instrumentai, šventės, tradicijos, tautinių mažumų kultūros paveldas, memorialinės laidojimo vietos, o ypač iš kitų tautų Lietuvą dar išskiria metalinės kryžių viršūnės ir sakralinė medžio skulptūra.
Pirmieji etnografai Lietuvoje buvo Simonas Daukantas, Dionizas Poška, Eustachijus Tiškevičius.
Kongsvingeris

Istorija

1669 m. įkurti įtvirtinimai. Miesto teisės įgytos 1854 m.
Simono Daukanto tiltas

Architektūra

Tiltas stovi S. Daukanto gatvės tęsinyje, gerai matomas nuo Vienybės aikštės. Jam būdingos vėlyvojo modernizmo tendencijos – prabanga, monumentalumas. Naudojami blizgaus metalo turėklai, originalūs šviestuvai. Atraminė arka dengta granitiniu tinku, dekoruota juodojo marmuro intarpais. Vidinėje arkos dalyje – dekoratyvūs metaliniai vamzdeliai. Tiltas laikomas įtemptų lynų. Monumentalumo suteikia platūs laiptai, prabangią išvaizdą –blizgaus metalo turėklai, originalios konstrukcijos šviestuvai, dekoratyvūs marmuro intarpai. Statinys architektūriškai išlaikė santykį su dabar jau neegzistuojančia „Merkurijaus“ universaline parduotuve. Dekoratyvi atraminė arka su Gedimino stulpais – svarbi dominantė. Šis valstybingumo simbolis įrengtas statant tiltą ir pradėtas viešai eksponuoti miesto erdvėje dar likus porai metų iki Nepriklausomybės Lietuvoje paskelbimo 1990 m.

Jurgio Kairio skrydžiai

1996 m. liepos 4 d. Valstybės dienos proga lakūnas Jurgis Kairys pirmą kartą pasaulyje legaliai praskrido po šiuo pėsčiųjų tiltu (tarpas tarp tilto konstrukcijų ir upės – 7 m). „Ultra skrydį“ apverstu lėktuvu SU–26 po šiuo tiltu lakūnas atliko 2000 m. rugsėjo 2 d. Vykęs renginys Lietuvos draudimo bendrovėje buvo apdraustas trečios šalies atsakomybe 5 mln. Lt sumai. Po skrydžio ant tilto įvyko istorinis susitikimas tarp dviejų pilotų - Formulės 1 lenktynininkas Mika Hekinenas sveikino J. Kairį, padovanojo jam lenktyninį šalmą, o lakūnas - įamžintą ankstesnio skrydžio nuotrauką.
Po to, kai po tiltu praskrido lakūnas Jurgis Kairys, tiltą imta vadinti jo vardu, net sklandė informacija, kad tai tikrasis tilto pavadinimas. Miesto Pavadinimų sumanymų ir atminimo įamžinimo komisija yra patvirtinusi, jog tai Simono Daukanto tiltas.
Utenos Adolfo Šapokos gimnazija

Istorija

Buvusi Utenos Aukštakalnio vidurinė mokykla, kuriai 1994 m. suteiktas gimnazijos klasių statusas. 1991 m. sausį prasidėjo naujos mokyklos Utenoje statybos. 1995 m. gegužės 10 d. mokyklos statybos direktoriumi, o 1996 m. birželio 28 d. mokyklos direktoriumi paskirtas Minius Žiulys. Šias pareigas jis pradėjo eiti nuo 1996 m. liepos 5 d.
Nuo 1996 m. rugsėjo 2 d., pastačius naują pastatą, mokykla vadinosi Utenos vidurinė mokykla-gimnazija. Tuomet mokykloje mokslus pradėjo 24 klasėse besimokantys 590 moksleivių, kuriuos mokė 45 mokytojai.
1997 m. gegužės 30 d. LR Švietimo ir mokslo ministerijos kolegijos nutarimu Nr. 36 mokyklai suteiktas gimnazijos statusas. 1997 m. spalio 4 d. Utenos rajono tarybos sprendimu jai suteiktas istoriko Adolfo Šapokos (1906–1961) vardas. 2001 m. vasario 13 d. oficialiai atidarytas Adolfo Šapokos kambarys. 2009 m. sausio 16 d. mokyklos bendruomenė palydėjo į pensiją pirmąjį gimnazijos direktorių Minių Žiulį. Ta proga gimnazijoje vyko šventinė pamoka.
Gimnazijoje dėstoma taikomoji ekonomika, psichologija, filosofijos pagrindai, integruotas ekologijos ir sveikos gyvensenos kursas, teksto analizės ir interpretacijos pradmenys. Veikia ekologinių tyrimų laboratorija „BIOS“, ekologijos klubas „Viola“, sporto klubas „Utenėlė“, debatų klubas, teatrinė studija, keletas meninių kolektyvų.
Ludzos savivaldybė

Istorija

Savivaldybė sudaryta 2009 m. reformos metu iš Ludzos rajono dalies.
Sūre Janis

Istorija

Miestas pradėjo augti XIII a. įkūrus Jono Krikštytojo bažnyčią. Pirmą kartą paminėtas 1423 m. Walula pavadinimu. Dabartinis pavadinimas vartojamas nuo XVII a. 1938 m. gavo miesto statusą.
Dieviška būtybė (filmas)

Turinys

Praėjusio amžiaus trečiasis dešimtmetis. Kartą pietaudamas Denis di Bagnasko pastebi restorane gražią moterį su vyru, nuo kurios negali atitraukti akių. Susipažinęs su jais – sutuoktiniais Manuela ir Martinu – po kurio laiko Denis tampa jos meilužiu. Nors pradžioje jis diktuoja savo sąlygas, netrukus paaiškėja, kad jo aistros objektas nėra tokia paprasta, kaip jam pasirodė iš pirmojo žvilgsnio. Kartą ji prisipažįsta, kad, būdama 15, patyrė seksualinę prievartą iš gerokai vyresnio vyro, kuris, kaip paaiškėja, yra Denio dėdė Mikelė Bara, vėl siekiantis atnaujinti ryšius su Manuela...
Šveicarija (Jonava)

Pavadinimo kilmė

Manoma, kad pavadinimas yra sugalvotas kažkurio vietos dvarininko, kuriam, kadaise keliaujant po Europą, labiausiai įsiminė Šveicarijos valstybė, todėl jis nusprendė pavadinti gyvenvietę Šveicarijos vardu.
Pokylis

Pokylis - prabangus pobūvis, rengiamas didelių švenčių, svarbių įvykių proga. Tai gali būti Naujieji Metai, vestuvės, išleistuvės. Dabar mums yra žinomas garsusis Vienos balius. Seniau buvo populiarus kaukių balius.
Pokylio metu ne tik vaišinamasi prie stalų, bet ir šokama. Dažnai kviečiama daug svečių.
Renginys prasideda 20 val. Trunka mažiausiai 5 valandas.
Pokyliai gali būti dviejų tipų: kuomet sėdima visą vakarą arba vaišinamasi sėdint prie stalo ir a la carte būdu. Prie vieno stalelio vakaro metu sodinama 8-10 svečių.
Rengiant pokylį didelis dėmesys skiriamas patalpos dekoravimui.
Į pokylį ateinama apsirengus griežtai pagal protokolą. Vyrai dažniausiai velkasi smokingą ar fraką, moterys - puošnią ilgą vakarinę suknelę, puošiasi tikrais brangakmeniais. Jei rengiama teminė šventė, karnavalas, tuomet apranga ar kaukė turi atitikti nurodytą temą.
FC RTU

Istorija

Komanda suburta 2011 m. prie Rygos Technikos universiteto, todėl pavadinta FC RTU. Penkis sezonus žaidė II-os lygos Rygos zonoje.
2016 m. debiutavo I-oje lygoje ir užėmė devintą vietą. Tai geriausias komandos pasiekimas klubo istorijoje.
2017 m. klubas licencijavosi Pirmos lygos pirmenybėms.
Calum Elliot

Karjera

2004 m. pasirašė sutartį su Edinburgo Heart of Midlothian klubu. Debiutavo 2004–2005 m. sezone prieš Inverness Caledonian Thistle. Pirmą įvartį pelnė 2005 m. gruodį prieš Falkirk FC, laimėjus rungtynes 5-0. Po savaitės, su klubu pasirašė naują, trejų su pusę metų sutartį. Buvo skolinamas Motherwell FC, Livingston FC ir Dundee FC klubams. 2012 m. sausio mėnesį pasirašė dvejų metų kontraktą su Vilniaus Žalgirio klubu. Jau pirmosiose savo A lygos rungtynėse žaidėjas įmušė pergalingą įvartį į Gargždų „Bangos“ vartus. Kitose rungtynėse su Klaipėdos "Atlantu Kalumas pasižymėjo net keturis kartus. Gegužės 20 d. kartu su Vilniaus Žalgirio komanda iškovojo Lietuvos Futbolo Federacijos taurę.
Nusikaltimo sudėtis

Nusikaltimo sudėtis (lot. corpus delicti pažodžiui – 'delikto kūnas', t. y. pažeidimo sudėtis) – baudžiamajame įstatyme įtvirtintų baudžiamosios veikos (nusikaltimo) objektyvių ir subjektyvių požymių, pagal kurias nustatoma baudžiamoji veika, visuma.
Stounas

Turinys

Džekas – į pensiją besiruošiantis išeiti inspektorius, kurio darbas yra vertinti bylas kalinių, prašančių bausmės sutrumpinimo. Paskutinioji jo byla – padegėjo ir žmogžudžio Džeraldo Kreisio, save vadinančio Stounu. Šis pasiruošęs bet kam, kad tik atsidurtų laisvėje, kaip ir jo žmona Lucetė, kuri užmezga intymius santykius su Džeku, kad tik paveiktų šio sprendimą. Pastarasis, įsitikinęs, kad Stounas pasikeitė, nusprendžia suteikti jam šansą, tačiau netrukus supranta suklydęs...
Jurbarko Švč. Trejybės bažnyčia

Istorija

Pirmoji bažnyčia pastatyta 1430 m. Ją globoti Žemaičių vyskupas įpareigojo Veliuonos kleboną. 1502 m. įsteigta parapija, bažnyčiai dovanotas Žindaičių kaimas.
Karalienė Bona įpareigojo vietininką Joną Kuncevičių pastatyti naują bažnyčią. Ji 1555 m. dovanojo Straižių kaimą, turintį 6 valakus žemės, vikarui, bažnyčios tarnams ir mokyklai išlaikyti. Mokyklą 1557 m. įsteigė klebonas Martynas Hermanavičius. 1655 m. bažnyčia atstatyta. Po gaisro ji atstatyta ir 1741 m. Klebonas Leonas Kirvelis XIX a. viduryje skatino blaivybę.
Klebono Kazimiero Marcinkevičiaus ir vikaro Antano Kiznio iniciatyva 1901–1907 m. pastatyta dabartinė mūrinė bažnyčia. 1907 m. ją konsekravo vyskupas Mečislovas Paliulionis. Į bokštą buvo įkeltas jurbarkiečių JAV lietuvių dovanotas varpas. Jurbarkas XIX a. pab. – 1914 m. garsėjo bažnytiniu choru. 1909–1914 m. veikė Lietuvių katalikų blaivybės draugijos skyrius. Klebonas K. Marcinkevičius uoliai platino draudžiamą lietuvišką spaudą. Kunigas A. Kiznis buvo iškalbus pamokslininkas. Kunigas Pranciškus Stakauskas 1918 m. įsteigė „Saulės“ progimnaziją (vėliau gimnazija, 1931 m. suvalstybinta). Jurbarke nuo 1924 m. klebonavo (vėliau kanauninkas) Juozapas Bikinas (1875–1956 m.), laikraščių redaktorius, publicistas, tarpukario Seimo narys. Jis įsteigė našlaičių prieglaudą.
Per miesto gaisrą 1940 m. sudegė bažnyčios stogas, bokštų smailės ir vidus. Po metų bažnyčia apdengta, vidus suremontuotas ir išdažytas. Remontu rūpinosi klebonas Anatolijus Stanevičius. Vėliau atstatyti žemesni bokštai. Klebonų Mykolo Buožiaus (1911–1991 m.; palaidotas šventoriuje) ir Antano Slavinsko iniciatyva architektas K. Domanskis ir konstruktorius A. Dereškevičius suprojektavo 21 m ilgio bokštų smailes, kurios 1992 m. rugpjūčio 11 d. užkeltos ir pritvirtintos (darbų vykdytojas A. Grigola).

Architektūra

Bažnyčia neogotikinė, kryžminio plano. Dvibokštė. Šventoriuje yra Jurbarko parapijoje tarnavusių kunigų kapinės, varpinė su nenaudojamu senuoju bažnyčios varpu, Gerojo Ganytojo statula. 1976 m. vasarą ji buvo sužalota, išniekinti 4 kunigų kapai.
Aldona

Biografija

To meto istoriniai šaltiniai mini tik krikščionišką Onos vardą. Aldonos vardą nurodė XVI a. kronikininkas Motiejus Strijkovskis.
Ištekėjo už Lenkijos karaliaus Vladislovo I Lokietkos sūnaus Kazimiero, kuris 1333 m. tapo karaliumi, prieš vedybas pakrikštyta Onos vardu. Jos vedybos sustiprino 1325 m. sudarytą Lietuvos Didžiosios Kunigaikštystės ir Lenkijos sąjungą, nukreiptą prieš Vokiečių ordiną. Kazimierui vedybų metu buvo 15 ar 16 metų. Nuotaka buvo apytiksliai to paties amžiaus. Santuoka įvyko 1325 m. balandžio 30 d. ar spalio 16 d.
Apie 1326 m. Aldonai ir Kazimierui gimė dukra Elžbieta (mirė 1361 m.), kuri 1343 m. ištekėjo už Boguslavo V Pamariečio. Elžbietai ir Boguslavui gimė sūnus Kazimieras Slupskis ir duktė Elžbieta Pamarietė. Elžbieta Pamarietė tapo ketvirtąja žmona Šventosios Romos imperijos imperatoriui Karoliui IV Liuksemburgiečiui.
Po Vladislovo I Lokietkos mirties 1333 m. balandžio 30 d. Aldona Ona, nepaisant anytos, Jadvygos Kališietės prieštaravimo, buvo paskelbta Lenkijos karaliene. 1335 m. gegužės 16 d. karališkajai porai gimė antroji duktė, Kunigunda (mirė 1357 m.), kurios vyras buvo Šventosios Romos imperijos imperatoriaus Liudviko IV sūnus Brandenburgo elektorius  Liudvikas VI. Kunigunda ir Liudvikas palikuonių nesusilaukė.
Aldona pasižymėjo pamaldumu ir meile muzikai, ją visur kelionėse lydėjo dvaro orkestro muzikantai. Janas Dlugošas netgi manė, kad cimbolai, kurių ji mėgo klausytis, turėjo kažkokį ryšį su lietuvių pagoniškomis tradicijomis. Aldona mirė netikėtai 1339 m. gegužės pabaigoje ir buvo palaidota Krokuvoje, karalių pilies požemyje. Manoma, kad jos mirtis, kaip ir vedybos buvo susiję su politiniais įvykiais. Jos vyras po Aldonos mirties vedė dar tris kartus.

Politinė reikšmė

Aldonos vedybos buvo tiktai politinis manevras, kad sustiprintų pirmąją Lenkijos ir Lietuvos koaliciją prieš kryžiuočius. Nors sutarties sąlygos nėra žinomos,
tačiau žinoma, kad po jos Gediminas išlaisvino visus, apie 25 000 lenkų belaisvių, paimtų ankstesniuose mūšiuose. Jau tų pačių metų vasarą jungtinės Lietuvos ir Lenkijos kariuomenės surengė didelį žygį į Brandenburgą.
Koalicija nebuvo stipri ir žlugo apie 1330 m., tačiau ji buvo įžanga 1385 m. Krėvos unijai ir 1569 m. Liublino unijai, sukūrusiai naują valstybę, Abiejų Tautų Respubliką.
Lenkijai jos valdovo santuoka su Lietuvos dinastijos atstove, suteikė tam tikrą teisėtumą Piastų dinastijai, 1289 m. pakeitusiai Pšemyslio dinastiją.
Keistoji literatūra

Keistoji literatūra (angl. Weird fiction) – fantastinės literatūros (speculative fiction) požanris, atsiradęs XIX–XX a. sandūroje. 
Literatūros kritikas John Clute apibrėžia keistąją literatūrą kaip „terminą, laisvai apibūdinantį maginę fantastiką, antgamtinę literatūrą ir siaubo žanrą, apimančius transgresyvią medžiagą“. Urbanistinės fantastikos autorius China Miéville apibrėžia keistąją literatūrą taip: „Paprastai, grubiai tariant, keistoji grožinė literatūra suvokiama kaip ganėtinai kvapą gniaužianti ir, bendrai paėmus, slidi makabriška fikcija, tamsi fantastika („siaubas“ plius „fentezi“), dažnai vaizduojanti netradicinius ateivių monstrus (taigi, plius „mokslinė fantastika“)." Kalbėdamas apie „senąją keistą grožinę literatūrą“, kuri buvo leidžiama XIX a.  pabaigoje ir XX a. pradžioje, Jeffrey Andrew Weinstock sako: „Senoji keistoji literatūra naudoja siaubo, mokslinės fantastikos ir maginės fantazijos elementus, kad pademonstruotų žmonijos neįgalumą ir nereikšmingumą daug didesnėje visatoje, apgyvendintoje dažnai piktybinių galių ir jėgų, kurios labai viršija žmogaus gebėjimus juos suprasti ar kontroliuoti." 
Keistoji literatūra arba vengia, arba iš esmės kitaip interpretuoja vaiduoklius, vampyrus, vilkolakius ir kitus tradicinius antgamtinės siaubo fantastikos personažus. Keistąją literatūrą kartais simbolizuoja čiuptuvai – galūnės tipas, kuris nebūdingas daugeliui Europos folkloro ir gotikos literatūros monstrų, bet dažnai naudojamas keistosios literatūros kūrėjų, tokių kaip William Hope Hodgson, M. R. James ir H. P. Lovecraft.  Keistosios literatūros kūrėjai dažnai bando sukelti siaubą ir baimę,  kuriuos sėja jų sukurtos būtybės, todėl tokie komentatoriai, kaip  Miéville, sako, kad keistoji literatūra sukelia numinoziškumo jausmą. Nors „keistosios literatūros“ terminas daugiausia buvo vartojamas kaip istorinis  apibrėžimas kūriniams, parašytiems iki 1930-ųjų, šis terminas taip pat vis dažniau sutinkamas nuo 1980-ųjų, kartais apibūdinant slipstream literatūrą, perpinančią siaubą, fentezi ir mokslinę fantastiką.
Kai kurie literatūros tyrinėtojai, daugiausia Ann ir Jeff VanderMeer bei China Miéville, šiandien įžvelgia keistosios literatūros atsigavimą, šį reiškinį pavadindami „New Weird“. Šią kategoriją atitinkanti kūryba, taip pat išsamios diskusijos apie ją yra publikuojamos antologijoje „The New Weird“.
Mažasis taksas

Rūšys

Taksų būna triušinių, nykštukinių ir standartinių.

Rūpinimasis

Kailio priežiūra nesudėtinga. Kartais reikia iššukuoti negyvus ir išslinkusius plaukus guminiu šepečiu, valyti ausis, karpyti nagų galiukus. Dauguma taksų išrankūs ėdalui, patartina neperšerti šuns.

Elgsena

Taksas drąsus, protingas, savavalis, užsispyręs, gudrus, budrus, išradingas, guvus, ištvermingas, aikštingas ir smalsus. Supranta humorą. Prisirišęs prie šeimininkų. Iš mažens taksą reikia pratinti prie įvairių aplinkybių bei leisti susipažinti su kitais šunimis. Taksai nemėgsta šunų, kurie yra didesni negu jis pats, bet vis tiek su jais sugyvens.

Dresūra

Trumpaplaukį taksą reikia auklėti nuo mažens, nes šuo savavalis ir nemėgsta kitų šunų. Tinkamai išdresiruotas taksas moka įvairių komandų, bet tai nereiškia, kad būtinai jas vykdys. Taksas labai pyksta, jei jam atrodo, kad buvo nubaustas nepelnytai, o ko nors užsimanęs, elgiasi labai ryžtingai. Patartina su mažu taksu lankyti šuniukų dresavimo pratybas.

Elgesys su kitais gyvūnais ir žmonėmis

Taksui šeimininkai svarbesni už viską, todėl svetimiems šuo abejingas ir su jais elgiasi santūriai. Anksti pripratintas prie vaikų, trumpaplaukis taksas su jais sugyvens. Paprastai taksas sutaria su kitais šunimis, išskyrus didesnius už save. Takso medžioklės instinktas labai stiprus, todėl mažesniems kambariniams gyvūnėliams šis šuo gali būti pavojingas. Prie kačių reikia pratinti nuo mažens, nes galima turėti bėdos, kai taksas užaugs.

Problemos

Taksas privalo daug mankštintis, kad būtų sveikas ir žvalus. Kai kurie žmonės teigia, kad taksams nesveika bėgioti laiptais, nes tai gali pakenkti šuniukui, tačiau lipti laiptais aukštyn yra sveika, bet lipti žemyn reikėtų atsargiau, nešokinėti.
Eduardas Gasparaitis

Biografija

1972 m. baigė Vilniaus pedagoginį institutą, Kauno technologijos universitete įgijo informatiko specialybę. Stažavosi Suomijos Ilmajokio institute, Edinburgo universitete Didžiojoje Britanijoje, Kijevo Žemės ūkio universitete.
1992–2008 m. Gruzdžių žemės ūkio mokyklos direktorius.
1988–1990 m. Gruzdžių Sąjūdžio iniciatyvinės grupės pirmininkas, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Šiaulių rajono skyriaus narys.
1990–1994 m. Gruzdžių apylinkės tarybos narys ir 2003–2007 m. Šiaulių rajono savivaldybės tarybos narys.
Sutuoktinė Audrutė, vaikai Eglė, Mindaugas.
Metrojet

Istorija

Oro linijų bendrovė KOLAVIA buvo įkurta 1993 m. gegužės 17 d. Kartu su reguliariais skrydžiais pradėjo vykdyti ir užsakomuosius skrydžius, be to ėmė eksploatuoti sraigtasparnių parką, kad patenkinti jų platų poreikį regiono naftos ir dujų gavybos pramonėje.
2012 m. iki tol vadinta Kogalymavia kompanija pakeitė savo pavadinimą į Metrojet. Iki 2014 m. rugpjūčio avialinijos priklausė įmonei TUI Travel, vėliau savo veiklą vykdė individualiai.
2015 m. spalio 31 d. užsakomojo kompanijos skrydžio 9268 metu buvo susprogdinta bomba. Šios katastrofos metu žuvo visi 224 žmonės. Tų pačių metų gruodžio 5 d. kompanija dėl saugumo ir sumažėjusio keleivių skaičiaus laikinai nutraukė savo veiklą.
Ashley Greene

Biografija

Ashley gimė Džeksonvilyje, Floridoje, Mišelės ir Džo šeimoje. Turi brolį Džo, kuris gyvena su tėvais. Ji augo Midburge ir Džeksonvilyje, lankė universitetinę Christian mokyklą, tačiau dešimtoje klasėje ją paliko ir pradėjo lankyti Wolfson’o vidurinę. Būdama 17 metų persikėlė gyventi į Los Andželą.
Ashley Green geri draugai yra aktoriai ir Saulėlydžio sagos kolegos Kellan Lutz ir Jackson Rathbone, kuriuos Ashley pažinojo, dar prieš sagos filmavimų pradžią. Taip pat ji artimai bendrauja su serialo „Gossip Girl“ žvaigždėmis Jessica Szorh ir Chase Crawford.

Asmeniniai santykiai

Ashley susitikinėjo su nemažai garsių aktorių. 2006 metais Ashley laiką leisdavo „Gossip Girl“ serialo žvaigždės Chase Crawford draugyjoje. 2009 metais Ashley buvo pastebėtas su „The Vampire Diaries“ serialo aktoriumi Ian Somerhalder, taip pat aktoriais Rafi Govron ir Adrian Grenier. Tais pačiais metais po „Teen Choice Awards“ ji vėl buvo pastebėta su C. Crawford. 2010 m. pradžioje susitikinėjo su Brock Kelly, o nuo tų pačių metų vasaros su dainininku, grupės „Jonas Brothers“ nariu Joe Jonas. Sklindo gandai, kad dėl Ashley jis metė savo buvusią mergina Demi Lovato. Taip pat žmonės kalbėjo, kad Ashley ir Joe ruošiasi vedybom, tačiau 2011 po beveik metų draugystės jų santykiai nutrūko, o šiuo metu Ashley pastebima su Reeve Carney.
Dengelė

Gyventojai

Gyventojų daugumą sudaro maninkiai.
FinnPa Helsinki

Istorija

Klubas įkurtas 1965 m. Po 1998 m. sezono komanda buvo išformuota.